als_Latn dik_Latn sna_Latn
Tryeza e thirrur nga Presidenti i Republikes, Bujar Nishani për reformën në drejtësi bëri bashkë mazhorancën dhe opozitën, për herë të parë që prej bojkotit të Kuvendit nga demokratët.
Kryeministri Rama, kreu i Kuvendit Meta dhe kryetari i opozitës Lulzim Basha shprehën angazhim dhe vullnet për çuarjen përpara të këtij procesi, ndonëse me qëndrimet që mbajtën dëshmuan se palët janë larg njëra – tjetrës.
Në nisje të fjalës së tij, kreu i shtetit ftoi palët që të mos e shihnin këtë tryezë si një nismë sipërfaqësore dhe aktivitet protokollar, por si një reformë që në thelb duhet të jetë e pavarur nga politika, gjithpërfshirëse si dhe të mbështetet në parimin kushtetues.
Bujar Nishani – President i Republikës: “Ju siguroj se kjo tryezë nuk është një iniciativë simbolike por një nismë serioze për të kryer një reformë serioze. Duhet të jetë tërësore, gjithpërfshirëse dhe e orientuar drejt parimeve europiane dhe ndërkombëtare, për një gjyqësor efikas, të pavarur, të paanshëm dhe të besueshëm. Parimi drejtues i kësaj reforme duhet të jetë ruajtja dhe respektimi i përcaktimeve kushtetuese. Superioriteti i Kushtetutës në hierarkinë e piramidës së burimeve të së drejtës është shumë i rëndësishëm, për krijimin dhe ruajtjen e strukturës shtetërore.”
Për kreun e shtetit, kjo tryezë duhet të shërbejë si pikënisje për reformimin e sistemit të drejtësisë, e orientuar drejt parimeve ndërkombëtare për një gjyqësor të pavarur dhe të paanshëm.
Bujar Nishani – President i Republikës: “Konferenca Gjyqësore Kombëtare ka dhe duhet të përmirësojë ushtrimin e atributeve të mbrojtjes dhe promovimit të pavarësisë të pushtetit gjyqësor, si dhe të kontribuojë në administrimin e paanshëm dhe efikas të gjykatave të Shqipërisë. Këshilli i Lartë i Drejtësisë mund të abdoptojë konkluzionet e studimit të kryer nga projekti i binjakëzimit të para pak viteve, realizuar në mbështetjen e Komisionit Europian, duke zgjidhur përfundimisht edhe konfliktin e vijueshëm institucional të mbibvendosjes së Inspektoriatit të Ministrisë së Drejtësisë me atë të Këshillit të Lartë të Drejtësisë.”
Kryetari i Kuvendit Ilir Meta tha se reforma në drejtësi është një domosdoshmëri që kërkon edhe konsensusin e opozitës.
Ilir Meta – Kryetar i Kuvendit: “Kuvendi do të marrë të gjitha përgjigjësitë që i takojnë për realizimin e saj, në bashkëpunim të ngushtë me Presidentin, me qeverinë, me institucionet e sistemit të drejtësisë dhe besojmë se opozita do të luajë një rol të rëndësishëm në gjithë këtë proces, i cili natyrisht kërkon konsensus për arritjen e atyre standardeve të cilat do na afrojnë më tej në procesin e anëtarësimit në Bashkimin Europian. Nga reforma në gjyqësor pritet që të krijohen kushte që sistemi të jetë realisht i pavaruar nga politika dhe humoret e saj, por të mos vazhdojë të jetë i pavarur nga Kushtetuta dhe ligji.”
Nevoja e reformimit të sistemit të drejtësisë është emergjente për Kryeministrin Rama.
Sipas tij, përpara maxhorancës së votëbesuar më 23 Qershor del misioni i ç’rrënjosjes së një perceptimi qytetar e ndërkombëtar për një drejtësi të korruptuar.
Edi Rama – Kryeministër i Shqipërisë: “Ne, në rradhë të parë i detyrohemi atyre të cilët na kanë votuar për një Shqipëri më të drejtë dhe paralelisht me ta i detyrohemi gjeneratave të këtij vendi, që nuk meritojnë të mbeten jashtë dyerve të Bashkimit Europian sepse në Shqipëri ka një korporatë e cila shet dhe blen drejtësinë. Korporata e gjykatësve dhe prokurorëve të korruptuar të këtij vendi. Shqiptarët që nuk vijnë dot në këtë sallë, shqiptarët që nuk kanë dot asnjë akses nëpëmjet celularit në asnjë lloj gjykate dhe tek asnjë lloj gjykatësi, nuk kanë shans të marrin të drejtën e pronës së tyre pa dhënë lek, nuk kanë shans të marrin drejtësi për djalin e tyre të vrarë apo vajzën e tyre të përdhunuar, por përkundrazi, rivriten dhe ripërdhunohen në dyert e gjykatave.”
Por për kreun e opozitës modeli europian për hartimin e një reforme në drejtësi duhet bërë nga vetë sistemi dhe jo qeveria, të cilën e akuzoi për kapje të gjyqësorit.
Lulzim Basha – Kryetar i PD-së: “A mund të ketë model europian të drejtësisë kur qeveria dhe shumica shkelin ligjin dhe Kushtetutën për të miratuar natën pa asnjë konsultim dhe kundër thirrjeve të partnerëve ndërkombëtarë paketa ligjore të personalizuara, që synojnë kapjen dhe nënshtrimin e sistemit të drejtësisë ndaj pushtetit politik të shumicës dhe ekzekutivit. Si në rastin e paketës së 31 Korrikut, ku tentohet kapja e Këshillit të Lartë të Drejtësisë, Shkollës së Magjistraturës dhe Gjykatave Administrative me një goditje dhe ku shansi që u paraqit me dekretet e Presidentit të Republikës, për të reflektuar mbi shkeljet evidente të ligjit dhe Kushtetutës, u hodh poshtë me arrogancë të pashoqe, partizane. Kur partnerët i kërkuan shumicës të priste ardhjen e ekspertëve europianë përgjigjja ishte, jemi në emergjencë. E vetmja emergjencë, është shkarkimi i anëtarëve të Këshillit të Lartë të Drejtësisë. Të flasësh në emër të popullit nuk është zgjidhje, reforma kërkon vision, kërkon platformë. Deri më tani, kjo shumicë e ka kaluar vitin dhe nuk ka prezantuar asnjë vizion, asnjë reformë. ”
Ndërsa përfaqësuesit e Bashkimit Europian dhe Shteteve të Bashkuara këmbëngulën për një reformë të thellë, të plotë dhe jo të njëanëshme, e udhëhequr nga ekspertët dhe nën kujdesin e Komisionit të Venecias.
Tv Klan
Pri 18, 2015 0
Pri 18, 2015 0
Pri 18, 2015 0
Pri 17, 2015 0
06:00 TAKIMI I PASDITES emision R
07:20 BIDAI serial R, ep.258+259
08:05 BIDAI serial R, ep.260+261
09:00 LAJME
09:10 BIDAI serial R, ep.262+263
10:10 SHTEPIAKE TE DESHPERUARA serial, ep.47/2
11:00 ZONE E LIRE emision R
12:00 LAJME
12:15 ZONE E LIRE emision R
15:30 LAJME & MOTI
16:05 HANA MONTANA sit-com premiere, ep.66+67
17:00 X FACTOR ALBANIA 4 nata 8 R
19:00 SUPERLIBRI serial I animuar, ep.11
19:30 LAJME & MOTI
20:05 JO VETEM MODE emision LIVE
21:00 DIAMANTE DHE DASHURI serial premiere, ep.60+61
23:00 LAJME & MOTI
23:35 MATRIOSHKI serial, ep.17+18
01:05 SEKSI DHE QYTETI serial, ep.65+66
02:00 SHTEPIAKE TE DESHPERUARA serial, ep.45
03:30 MARTESA E MOTRES SIME film
Pri 18, 2015 0Prej kohësh, shkencëtarët e Agjencisë Hapësinore...
Pri 17, 2015 0Për të gjithë ju përdorues Android që ju ndodh shpesh...
Pri 16, 2015 0Kanali i muzikës Spotify analizoi 2.8 milionë këngë,...
Pri 16, 2015 0Këto janë fotot që lideri nazist gjerman ka kërkuar të...
Pri 15, 2015 0Çdo përdorues i internetit e njeh këtë vogëlush dhe...
Pri 17, 2015 0
Pri 16, 2015 0
Pri 15, 2015 0
Pri 18, 2015 0
Pri 18, 2015 0
Pri 18, 2015 0
Pri 18, 2015 0
Pri 17, 2015 0
Pri 17, 2015 0
Pri 12, 2015 0
Pri 11, 2015 0
Pri 11, 2015 0
Pri 16, 2015 0
Pri 16, 2015 0
Pri 16, 2015 0
Pri 16, 2015 0
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn jav_Latn epo_Latn epo_Latn epo_Latn epo_Latn pol_Latn crh_Latn crh_Latn als_Latn crh_Latn bos_Latn ron_Latn als_Latn ron_Latn als_Latn ace_Latn sun_Latn fur_Latn als_Latn eng_Latn als_Latn als_Latn glg_Latn als_Latn bos_Latn als_Latn als_Latn als_Latn als_Latn als_Latn als_Latn epo_Latn epo_Latn epo_Latn epo_Latn epo_Latn epo_Latn epo_Latn epo_Latn epo_Latn epo_Latn epo_Latn epo_Latn epo_Latn epo_Latn epo_Latn epo_Latn